રસપ્રદ બાબત એ છે કે કોલ્સ આવે છે તેમાં કોલર ઈમોશનલ સપોર્ટ ઈચ્છે છે. જેનું કારણ છે માતા-પિતાનું અલગ થવું, ઘરનું વાતાવરણ સારું ન હોવું. આવા કિસ્સા મોટાભાગે ધનિક પરિવારોમાં જોવા મળે છે. 3.4 કરોડથી વધારે કોલ્સ આવ્યા હોવા છતાં હેલ્પલાઈન વચ્ચે પડે તેવું 6 લાખ જેટલા જ કોલર્સ ઈચ્છતા હતા. આ આંકડો આવેલા ફોનની સંખ્યા કરતાં ખૂબ નાનો છે પરંતુ મહત્વનો છે કારણકે આટલા બાળકો મદદ માગી રહ્યા છે. ડેટા પ્રમાણે 2015-16માં હેલ્પલાઈન વચ્ચે પડે તેવું ઈચ્છતા કોલર્સની સંખ્યા 1.7 લાખ હતી જે 2016-17માં 2.1 લાખ અને 2017-18માં 2.3 લાખ થઈ.